ประจำเดือนปกติจะมาก่อนวันที่23ของเดือน ครั้งนี้มาวันที่4ของเดือนถัดมาแล้วหยุดไปวันที่10 และมาอีกวันที่16-18 แบบนี้ผิดปกติหรือเปล่าคะ เพราะไม่เคยเป็น
สวัสดีค่ะ หากประจำเดือนมาช้ากว่าปกติ คือปกติมาวันที่ 23 มิ.ย. แต่ได้มาวันที่ 4 ก.ค. แทน แล้วในวันที่ 16-18 ก.ค.ได้มีเลือดออกมาอีก ถือว่ามีระยะห่างระหว่างรอบประจำเดือนที่สั้นกว่าปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักจะมีเลือดออกมาต่อเนื่องและมีปวดท้องน้อยร่วม โดยเลือดที่ออกในวันที่ 4 ก.ค. ก่อนหน้านั้น อาจไม่ใช่เลือดประจำเดือนก็ได้2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย มีเจ็บท้องน้อยเวลามีเพศสัมพันธ์ ปัสสาวะผิดปกติ3. ความผิดปกติที่มดลูกและรังไข่ เช่น มีเนื้องงอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ หากตรวจไม่พบ และยังคงมีเลือดออกมาอีกเรื่อยๆ หรือมีระยะห่างระหว่างรอบประจำเดือนที่สั้นกว่าปกติ คือสั้นกว่า 21 วัน หรือมีปวดท้องน้อยมาก มีตกขาวที่ผิดปกติ ก็ควรไปพบสูติ-นรีแพทย์ค่ะ